CELEX: 62018CA0762
Language: lv
Date: 2020-06-25 00:00:00
Title: Apvienotās lietas C-762/18 un C-37/19: Tiesas (pirmā palāta) 2020. gada 25. jūnija spriedums (Rayonen sad Haskovo, Corte suprema di cassazione (Itālija, Bulgārija) lūgums sniegt prejudiciālu nolēmumu) – QH/Varhoven kasatsionen sad na Republika Bulgaria (C-762/18), CV/Iccrea Banca SpA (C-37/19) (Lūgums sniegt prejudiciālu nolēmumu – Sociālā politika – Darba ņēmēju drošības un veselības aizsardzība – Direktīva 2003/88/EK – 7. pants – Nelikumīgi atlaists un ar tiesas nolēmumu darbā atjaunots darba ņēmējs – Tiesību uz neizmantoto ikgadējo apmaksāto atvaļinājumu par laikposmu no atlaišanas līdz atjaunošanai darbā izslēgšana – Tiesību uz finansiālu kompensāciju par neizmantotiem ikgadējiem atvaļinājumiem par to pašu laikposmu neesamība vēlākas darba attiecību izbeigšanas gadījumā)

24.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 279/5
            
         
      Tiesas (pirmā palāta) 2020. gada 25. jūnija spriedums (Rayonen sad Haskovo, Corte suprema di cassazione (Itālija, Bulgārija) lūgums sniegt prejudiciālu nolēmumu) – QH/Varhoven kasatsionen sad na Republika Bulgaria (C-762/18), CV/Iccrea Banca SpA (C-37/19)
      (Apvienotās lietas C-762/18 un C-37/19) (1)
      
      (Lūgums sniegt prejudiciālu nolēmumu - Sociālā politika - Darba ņēmēju drošības un veselības aizsardzība - Direktīva 2003/88/EK - 7. pants - Nelikumīgi atlaists un ar tiesas nolēmumu darbā atjaunots darba ņēmējs - Tiesību uz neizmantoto ikgadējo apmaksāto atvaļinājumu par laikposmu no atlaišanas līdz atjaunošanai darbā izslēgšana - Tiesību uz finansiālu kompensāciju par neizmantotiem ikgadējiem atvaļinājumiem par to pašu laikposmu neesamība vēlākas darba attiecību izbeigšanas gadījumā)
      (2020/C 279/07)
      Tiesvedības valoda – bulgāru
      
         Iesniedzējtiesa
      
      
         Rayonen sad Haskovo, Corte suprema di cassazione
      
      
         Pamatlietas puses
      
      
         Prasītāji: QH (C-762/18), CV (C-37/19)
      
         Atbildētājas: Varhoven kasatsionen sad na Republika Bulgaria (C-762/18), Iccrea Banca SpA (C-37/19)
      
         piedaloties: Prokuratura na Republika Bulgaria (C-762/18)
      
         Rezolutīvā daļa
      
      
                  1)
               
               
                  Eiropas Parlamenta un Padomes Direktīvas 2003/88/EK (2003. gada 4. novembris) par konkrētiem darba laika organizēšanas aspektiem 7. panta 1. punkts ir jāinterpretē tādējādi, ka tam pretrunā ir tāda valsts judikatūra, saskaņā ar kuru darba ņēmējam, kurš ir nelikumīgi atlaists un pēc tam atjaunots darbā saskaņā ar valsts tiesībām, pēc viņa atlaišanas atcelšanas ar tiesas nolēmumu nav tiesību uz ikgadēju apmaksātu atvaļinājumu par laikposmu no atlaišanas datuma līdz dienai, kad viņš ir atjaunots darbā, tāpēc, ka šajā laikposmā šis darba ņēmējs faktiski nav pildījis darbu darba devēja dienestā.
               
            
                  2)
               
               
                  Direktīvas 2003/88 7. panta 2. punkts ir jāinterpretē tādējādi, ka tam pretrunā ir tāda valsts judikatūra, saskaņā ar kuru gadījumā, ja darba attiecības tiek izbeigtas pēc tam, kad darba ņēmējam ir nelikumīgi uzteikts, un vēlāk viņš ir atjaunots darbā saskaņā ar valsts tiesībām pēc tam, kad viņa atlaišana ir atcelta ar tiesas nolēmumu, šim darba ņēmējam nav tiesību uz finansiālu atlīdzību par ikgadēju apmaksātu atvaļinājumu, kas nav izmantots laikposmā no nelikumīgās atlaišanas datuma līdz viņa atjaunošanai darbā.
               
            
         (1)  OV C 54, 11.2.2019.
      
      
         OV C 182, 27.5.2019.